stanford-oval/wikipedia huggingface dataset:
Terminator 3: Koneiden kapina

| Terminator 3: Koneiden kapina> Terminator 3: Rise of the Machines |
| --- | --- |

Ohjaaja:  Jonathan Mostow
Käsikirjoittaja:   John Brancato  Michael Ferris  John Brancato (tarina)  Michael Ferris (tarina)  Tedi Sarafian (tarina) 
Tuottaja:   Mario Kassar  Andrew G. Vajna  Joel B. Michaels  Hal Lieberman  Colin Wilson 
Säveltäjä:   Marco Beltrami  Brad Fiedel (teema) 
Kuvaaja:  Don Burgess
Leikkaaja:   Nicolas de Toth  Neil Travis 
Pukusuunnittelija:  April Ferry
Pääosat:   Arnold Schwarzenegger  Nick Stahl  Claire Danes  Kristanna Loken 
Valmistustiedot
Valmistusmaa:  Yhdysvallat
Tuotantoyhtiö:  Intermedia C2 Pictures
Levittäjä:  InterCom
Ensi-ilta:   2003-7-22. heinäkuuta 2003 (Yhdysvallat)  2003-8-11. elokuuta 2003 (Suomi)  
Kesto:  109 minuuttia
Alkuperäiskieli:  englanti
Budjetti:  170 miljoonaa dollaria
Tuotto:  433 miljoonaa dollaria
Edeltäjä:  Terminator 2 – Tuomion päivä
Seuraaja:  Terminator – Pelastus
Aiheesta muualla
IMDb 
Elonet
AllMovie
Infobox OKNimi-testi OK: 
Wikisitaateissa on kokoelma sitaatteja aiheesta .
Terminator 3: Koneiden kapina (engl. Terminator 3: Rise of the Machines) on vuonna 2003 ensi-iltansa saanut Jonathan Mostow’n ohjaama yhdysvaltalainen tieteiselokuva.
Elokuvan ohjasi edellisistä Terminator–elokuvista poiketen Jonathan Mostow. Terminator – tuhoaja ja Terminator 2 – Tuomion päivä -elokuvien ohjaaja James Cameron osallistui kuitenkin yhdessä Gale Anne Hurdin kanssa elokuvan henkilöroolien suunnitteluun. Pääosassa olevaa tulevaisuudesta lähetettyä terminaattoria näyttelee Arnold Schwarzenegger. Muissa elokuvan päärooleissa esiintyvät Nick Stahl ja Claire Danes. Elokuvan toista naispuolista terminaattoria näyttelee Kristanna Loken.
Koneiden kapina on kolmesta ensimmäisestä Terminator-elokuvasta kallein, mutta se ei kuitenkaan menestynyt odotusten mukaisesti, vaikkakin oli hyvä jatko elokuvasarjalle Rotten Tomatoes -verkkosivun arvostelun mukaan. Suuremmasta budjetista huolimatta Koneiden kapina jäi pienemmälle voitolle kuin edeltävä osa. James Cameron on sanonut kolmannen ja neljännen osan jääneen heikommiksi, kun niitä vertaa ensimmäisiin kahteen osaan.
Juoni

John Connor (Nick Stahl) onnistui estämään tuomiopäivän kymmenen vuotta aikaisemmin, mutta odottaa silti sen tulemista. Skynet-yhtymä on osallisena lähettäessään naishahmoisen terminaattorin, T-X:n (Kristanna Loken), menneisyyteen Connorin perään, ja tulevaisuudessa elävä kapinallisjoukko lähettää oman mieshahmoisen terminaattorin, T-101:n (Arnold Schwarzenegger), hänen turvakseen. Aikaisemmasta kohtaamisesta Connor muistaa terminaattorille opettamiaan asioita, joita uusi terminaattori, jolla on samanlainen ihmismäinen muoto kuin edellisellä, ei muista. T-101 kertoo, ettei ole sama, joka tuhoutui edellisessä elokuvassa, koska T-101-mallia valmistetaan vieläkin tulevaisuudessa Skynetin tehtaissa.
Skynet on saanut tietoisuuden ja ryhtynyt sotaan tuhotakseen ihmiskunnan, käyttäen aseinaan ihmisen kehittämiä teknisesti kehittyneitä ja aseistukseltaan vahvoja taistelurobotteja. T-X tappaa Kate Brewsterin (Claire Danes) isän sen jälkeen, kun isä on luovuttanut Skynetille Yhdysvaltain ydinaseiden hallinnan. T-101 onnistuu tehtävässään suojella Connoria ja tämän vaimoa Katea, ja saa heidät turvaan Yhdysvaltain presidentille varattuun maailmanlaajuisen ydinsodan kestävään väestösuojaan johtamaan taistelua koneita vastaan. Suojassa ei ollut Yhdysvaltain johtoa, koska Skynet onnistui yllättämään Yhdysvaltojen asevoimien johdon. Skynetin sota ihmiskunnan tuhoamiseksi alkaa käyttäen Yhdysvaltain ydinaseita koko maailman kattavasti klo 18.18, ja Connor lausuu ensimmäiset sanat ihmisten vastarintaliikkeen johtajana. Skynetin tuhoaminen ei olisi ollut alun alkaenkaan mahdollista, koska tietokoneohjelma oli siirtynyt yksittäiseltä palvelimelta tietoverkkoon, ja se oli siten muuttunut verkkoteorian mukaan tuhoamattomaksi. Skynetin laukaisemat ydinaseet räjähtävät aiheuttaen sienipilviä.
Rooleissa

| 0 | 1 | 2 |
| --- | --- | --- |
|  Arnold Schwarzenegger  | … |  T-101   |
|  Nick Stahl  | … |  John Connor   |
|  Claire Danes  | … |  Kate Brewster   |
|  Kristanna Loken  | … |  T-X   |
|  Earl Boen  | … |  Peter Silberman  |
|  David Andrews  | … |  Robert Brewster   |
|  Mark Famiglietti  | … |  Scott Mason   |
Soundtrack

Varèse Sarabande -studion Terminator 3: Rise of the Machines (Original Motion Picture Soundtrack) albumi julkaistiin vuonna 2003.
| Terminator 3: Rise of the Machines (Original Motion Picture Soundtrack) |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Alkuperäinen artisti | Kesto |  |  |  |  |  |
| 1. | A Day in the Life |  |  | 3.41 |  |  |  |  |  |
| 2. | Hooked on Multiphonics |  |  | 1.47 |  |  |  |  |  |
| 3. | Blonde Behind the Wheel |  |  | 2.07 |  |  |  |  |  |
| 4. | JC Theme |  |  | 3.34 |  |  |  |  |  |
| 5. | Starting T-1 |  |  | 1.50 |  |  |  |  |  |
| 6. | Hearse Rent a Car |  |  | 1.48 |  |  |  |  |  |
| 7. | T-X's Hot Tail |  |  | 3.39 |  |  |  |  |  |
| 8. | Graveyard Shootout |  |  | 1.31 |  |  |  |  |  |
| 9. | More Deep Thoughts |  |  | 0.58 |  |  |  |  |  |
| 10. | Dual Terminator |  |  | 0.51 |  |  |  |  |  |
| 11. | Kicked in the Can |  |  | 2.03 |  |  |  |  |  |
| 12. | Magnetic Personality |  |  | 4.35 |  |  |  |  |  |
| 13. | Termina-Tricks |  |  | 2.12 |  |  |  |  |  |
| 14. | Flying Lessons |  |  | 0.56 |  |  |  |  |  |
| 15. | What Do You Want on Your Tombstone? |  |  | 1.19 |  |  |  |  |  |
| 16. | Terminator Tangle |  |  | 3.21 |  |  |  |  |  |
| 17. | Radio |  |  | 2.23 |  |  |  |  |  |
| 18. | T3 |  |  | 3.17 |  |  |  |  |  |
| 19. | The Terminator (The Terminator albumilta)  | Brad Fiedel | Brad Fiedel | 2.21 |  |  |  |  |  |
| 20. | Open To Me (bonus kappale)  | Dillon Dixon | Dillon Dixon | 3.46 |  |  |  |  |  |
| 21. | I Told You (bonus kappale)  | Mia Julia | Mia Julia | 3.11 |  |  |  |  |  |
|  |  |  |  | 51.22 |  |  |  |  |  |
Aiheesta muualla

Kuvia tai muita tiedostoja aiheesta Terminator 3: Koneiden kapina Wikimedia Commonsissa
Terminator 3: Koneiden kapina Internet Movie Databasessa (englanniksi)
Terminator 3: Koneiden kapina Elonet. (suomeksi)
| --- | --- |
Elokuvat:   Terminator – tuhoaja  Terminator 2 – Tuomion päivä  Terminator 3: Koneiden kapina  Terminator – Pelastus  Terminator Genisys  Terminator: Dark Fate 
Televisio:   Terminator: Sarah Connorin aikakirjat 
Sarjakuvat:   RoboCop vs. The Terminator 
Hahmot:   Terminator  Skynet  T-1000  John Connor
Terry Crews

| Terry Crews |
| --- | --- |
 Terry Crews San Diegon Comic-Conissa 2017.
Henkilötiedot
Syntynyt: 30. heinäkuuta 1968 (ikä 56) Flint, Michigan, Yhdysvallat
Ammatti:  näyttelijä koomikko aktivisti artisti
Puoliso:  Rebecca King Crews (1989–)
Lapset:  5
Näyttelijä
Aktiivisena:  1999–
Aiheesta muualla
www.terrycrews.com
IMDb 
Elonet
| Terry Crews> Henkilötiedot |
| --- | --- |
Syntynyt: 30. heinäkuuta 1968 (ikä 56) Flint, Michigan
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  111 kg
Pelipaikka:  tukimies
Pelaajaura
Seurat:  Los Angeles Rams San Diego Chargers Washington Redskins
NFL-varaus:  11. varaus, 1991 Los Angeles Rams
Pääsarjaura:  1991–1995
Aiheesta muualla
www.terrycrews.com
Terrence Alan "Terry" Crews (s. 30. heinäkuuta 1968 Flint, Michigan) on yhdysvaltalainen näyttelijä ja entinen amerikkalaisen jalkapallon pelaaja.
Crews on esiintynyt komediaelokuvissa Friday After Next, Saran suloinen kosto, White Chicks ja elokuvassa Luunmurskaajat, jossa nähdään myös Adam Sandler. Hänellä on myös roolit elokuvissa The Expendables, The Expendables 2 ja The Expendables 3. Crews näytteli myös sarjassa Lapsuuteni luuserina Chrisin isää Juliusta. Hänet tunnetaan myös tilannekomediasarjasta Brooklyn 99, jossa hän on näytellyt vuodesta 2013 lähtien luutnantti Terry Jeffordsia.
Urheilu-urallaan Crews pelasi NFL-liigassa yhteensä 32 peliä edustaen Los Angeles Ramsia, San Diego Chargersia ja Washington Redskinsia.
Yksityiselämä

Crews on ollut naimisissa laulaja Rebecca King Crewsin kanssa vuodesta 1989 lähtien ja heillä on viisi yhteistä lasta.
Crews tunnusti julkisesti vuonna 2014 olevansa pornoaddikti ja menneensä ongelmastaan katkaisuhoitoon vuonna 2008.
Crews on julkaissut omaelämäkertansa, jossa on kertonut pornoaddiktiostaan. Hän on aktiivisesti valistanut asiasta ja tämän vaikutuksista.
Crews on puhunut julkisesti myös seksuaalisesta häirinnästä sekä toksisesta maskuliinisuudesta. Hän on kiittänyt naisia Me Too -kampanjasta, joka rohkaisi häntä puhumaan kyseisten asioiden puolesta.
Filmografia

6. päivä (The 6th Day, 2000) – Vincent
Training Day (2001) – jengiläinen
Saran suloinen kosto (Serving Sara, 2002) – Vernon
Friday After Next (2002) – Damon
Deliver Us from Eva (2003) – baarimikko
Malibu’s Most Wanted (2003) – 8 Ball
How to Get the Man’s Foot Outta Your Ass (2003) – Big T
Starsky & Hutch (2004) – Porter
Päin pilveä (Soul Plane, 2004)
White Chicks (2004) – Latrell Spencer
Luunmurskaajat (The Longest Yard, 2005) – Cheeseburger Eddy
Harsh Times (2005) – Darrell
Täydellinen alibi (The Alibi, 2006) – Crazy Eight
Behind the Smile (2006) – Big James
Vaihtopenkin vakkarit (The Benchwarmers, 2006)
Living High (Puff, Puff, Pass, 2006) – Cold Crush
Klik! (Click, 2006)
Idioluutio (Idiocracy, 2006) – President Camacho
Inland Empire (2006)
Norbit (2007) – Big Jack Latimore
How to Rob a Bank (2007) – DeGepse
Who’s Your Caddy? (2007) – Tank
Balls of Fury (2007) – Freddy
Street Kings (2008) – Terrence Washington
Salainen agentti 86 (Get Smart, 2008) – Agentti 91
Salainen agentti 86: Bruce ja Lloyd vauhdissa (Get Smart’s Bruce and Lloyd Out of Control, 2008) – Agentti 91
Terminator – Pelastus (Terminator Salvation, 2009) – Jericho
Middle Men (2009) – James
Gamer (2009) – Hackman
The Expendables (2010) – Hale Caesar
Lottery Ticket (2010) – Jimmy the Driver
The Expendables 2 (2012) – Hale Caesar
Scary Movie 5 (2013) – Martin
Brooklyn 99 (2013) - Terrence "Terry" Jeffords
Reach Me (2014) – Wilson
Draft Day (2014) – Earl Jennings
Lomapainajainen (Blended, 2014) – Nicken
The Expendables 3 (2014) – Hale Caesar
Aztec Warrior (2014) – Juan Claudio
The Ridiculous 6 (2015) - Chico Stockburn
Deadpool 2 (2018) – Jesse Aaronson / Bedlam
Aiheesta muualla

Kuvia tai muita tiedostoja aiheesta Terry Crews Wikimedia Commonsissa
Terry Crews Internet Movie Databasessa. (englanniksi)
Virallinen sivusto
Crews Salainen agentti 86:n ensi-illassa vuonna 2008.
Troungoumbé

| Troungoumbé |
| --- | --- |
 Troungoumbé
 Koordinaatit: 15°15′54″N, 9°13′46″W 
Valtio:  Mali
Alue:  Kayesin alue
Piiri:  Nioron piiri
Hallinto:  
 – Hallinnon tyyppi:  kaupunkikunta
Väkiluku (2009):  12 500
Infobox OKVirheellinen NIMI-arvo: 
Troungoumbé (myös Trougoumbé) on kaupunkikunta ja sen keskustaajama Kayesin alueen Nioron piirissä Malissa. Se sijaitsee 45 kilometriä Niorosta itään. Kunnassa on 12 500 ja taajamassa 9 300 asukasta (vuonna 2009).
Troungoumbén kunta rajoittuu pohjoisessa Nioron piirin Diarran, idässä Baniéré Koré sekä etelässä ja lännessä Diabiguén kuntiin. Maisemaa leimaavat hiekan peittämät ylängöt. Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus on pensassavannia.
Kuntaan kuuluu neljä taajamaa. Asukkaat ovat etupäässä soninkeja, maureja ja fulbeja.
Paikallisia elinkeinoja ovat maanviljely ja karjanhoito. Tärkeimmät viljelykasvit ovat durra, maapähkinä, lehmänpapu, hirssi ja vihannekset. Tuotantoeläimiä ovat naudat, lampaat, vuohet, aasit ja hevoset. Troungoumbéssa pidetään viikoittaiset markkinat.
Trump Shuttle

| Trump Shuttle |
| --- | --- |

 IATA: TB  –  ICAO: TPS 
Perustettu:  1989
Lakkautettu:  1992
Trump Shuttle oli yhdysvaltalaisen liikemies Donald Trumpin perustama lentoyhtiö, joka oli toiminnassa vuosina 1989–1992. Lentoyhtiö myytiin lopulta US Airwaysille, joka liitti sen American Airlinesiin.
Trump Shuttlen koneet olivat ylellisiä, vaikka ne tekivät vain alueellisia lentoja itärannikolla. Trump halusi itse lentoyhtiön mukailevan kasinoidensa ulkoasua. Lentokoneista löytyi muun muassa nahkaiset istuimet käymälöissä, ja siellä käytettiin paljon kromia, vaahterapuuviilua ja väärennettyä marmoria. Koneet olivat arvoltaan vain noin neljä miljoonaa dollaria, mutta niiden päivittämiseen huhuttiin käytetettävän noin miljoona dollaria.
Trump Shuttlen Boeing 727-225 lokakuussa 1989.
Thomas Graham Rose

Thomas Graham Rose (s. 23. joulukuuta 1951 Evander) on eteläafrikkalainen roomalaiskatolinen piispa. Hänet vihittiin papiksi Johannesburgin hiippakuntaan 12. joulukuuta 1980 ja nimitettiin Dundeen hiippakunnan johtoon 13. kesäkuuta 2008. Piispaksi vihkiminen seurasi 30. elokuuta. Pääkonsekraattorina toimi Wilfrid Fox Napier, jota avustivat Buti Joseph Tlhagale ja James Patrick Green.
Trasjanka

Trasjanka (valkoven. трасянка) on Valko-Venäjällä puhuttava venäjän ja valkovenäjän kielten väli- ja sekamuoto.
Monet yhdistävät kielimuodon käyttämisen alhaisempaan koulutustasoon; toisaalta monet sujuvaa valkovenäjää ja venäjää taitavatkin saattavat käyttää trasjankaa arkipuheessaan. Kielimuotoa on käytetty myös taiteessa ja populaarimusiikissa (mm. Krambambulja) toisinaan humoristisessa tai ivaavassa yhteydessä. Trasjankaa on käytetty esimerkiksi luomaan mielikuvaa presidentti Aljaksandr Lukašenkan ja hänen kannattajiensa viestinnästä.
Kaunokirjallisuudessa trasjankan käyttö on ainakin toisinaan koettu loukkaavaksi. Kun Haruki Murakamin kootut novellit käännettiin venäjäksi, ja erään vähemmän arvostettua japania puhuvan henkilöhahmon kielellisenä vastineena käytettiin trasjankaa, koettiin tämä valkovenäläisten internetkäyttäjien taholla skandaalina.
Joissain kielitieteellisissä tarkasteluissa trasjankasta on pyritty erottamaan valkovenäjän kieleen pohjautuva ja venäjään pohjautuva muoto. On myös pohdittu teorian tasolla voisiko kyseessä olla kolmas näiden väliin sijoittuva kieli.
Ukrainassa puhuttava vastaava ukrainan ja venäjän sekamuoto on nimeltään suržyk.
Aiheesta muualla

Irina V. Liskovets: Trasjanka: proishoždenije, suštšnost, funktsionirovanije (pdf) Antropologija, folkloristika, lingvistika, 2: 329–343.  2002. Viitattu 23.7.2022. (venäjäksi)
Maxime Seveleu-Dubrovnik: Trasianka: the art of *hybreeding seveleu.com.  1.12.2017. Viitattu 23.7.2022. (englanniksi)
Theodor Förster

| Theodor Förster> Henkilötiedot |
| --- | --- |
Syntynyt: 15. toukokuuta 1910 Frankfurt am Main, Saksan keisarikunta
Kuollut: 20. toukokuuta 1974 Stuttgart, Länsi-Saksa
Kansalaisuus:  saksalainen
Koulutus ja ura
Tutkinnot:  Frankfurtin yliopisto
Väitöstyön ohjaaja:  Karl Friedrich Bonhoeffer
Instituutti:  Frankfurtin yliopisto Poznańin yliopisto fysikaalisen kemian Max Planck -instituutti (Göttingen) Stuttgartin yliopisto
Tutkimusalue:  fysikaalinen kemia
Tunnetut työt:  Försterin resonanssienergiansiirto
Theodor Förster (15. toukokuuta 1910 Frankfurt am Main, Saksa – 20. toukokuuta 1974 Stuttgart, Länsi-Saksa) oli saksalainen fysikaalinen kemisti. Hänen tunnetuin saavutuksensa on Försterin resonanssienergiansiirron (saks. Förster-Resonanz-Energie-Transfer, FRET) löytäminen vuonna 1946.
Elämä ja ura

Päästyään ylioppilaaksi Theodor Förster ryhtyi opiskelemaan matematiikkaa ja fysiikkaa Frankfurtin yliopistossa, josta hän valmistui neljän vuoden kuluttua 23-vuotiaana tohtoriksi. Opiskeluaikana hän toimi Karl Friedrich Bonhoefferin laboratoriossa tämän assistenttina. Väitöksensä jälkeen hän siirtyi vuonna 1934 Bonhoefferin perässä Leipzigin yliopistoon. Bonhoefferin alaisuudessa toimiessaan hän pääsi yhteyksiin useisiin aikakauden merkittävimpiin alansa tieteentekijöihin, kuten Peter Debyeen, Werner Heisenbergiin ja Hans Kautskyyn. Förster tuli tunnetuksi muun muassa kirjoituksistaan, jotka käsittelevä orgaanisten yhdisteiden kykyä absorboida valoa, ja hän sai vuonna 1942 professuurin Poznańin yliopistosta Puolasta, joka tällöin oli Saksan miehittämä. Sodan päätyttyä Theodor Förster siirtyi osastopäälliköksi vasta perustettuun fysikaalisen kemian Max Planck -instituuttiin Göttingeniin. Vuonna 1951 Theodor Förster sai fysikaalisen kemian professuurin Stuttgartin yliopistosta, jossa hän toimi kunnes kuoli sydänkohtaukseen vuonna 1974.
Försterin resonanssienergiansiirto

Göttingenin aikanaan Theodor Förster julkaisi sarjan tieteellisiä kirjoituksia, joissa hän käsitteli energiansiirtoa virittyneeltä niin sanotulta luovuttajamolekyyliltä vastaanottajamolekyylille. Uutta ja poikkeuksellista tässä Försterin energiansiirroksi ja myöhemmin Försterin resonanssienergiansiirroksi nimetyssä prosessissa oli se, ettei energiansiirto perustu virittyneen luovuttajan lähettämään fotoniin ja sen absorptioon vastaanottajamolekyylissä. Sen sijaan vastaanottajamolekyylin sijaitessa tarpeeksi lähellä luovuttajaa voi luovuttajamolekyylin viritystilan purkautuessa vapautuva energia virittää vastaanottajamolekyylin dipoli-dipolivuorovaikutuksen välityksellä.
Försterin resonanssienergiansiirron eli lyhyesti resonanssin todennäköisyys riippuu luovuttajan ja vastaanottajan välisestä etäisyydestä ollen kääntäen verrannollinen niiden etäisyyden kuudenteen potenssiin. Försterin säteeksi kutsutaan sitä etäisyyttä luovuttaja- ja vastaanottajamolekyylien välillä, jolla todennäköisyys resonanssi-ilmiöön on 50%.
Försterin resonanssienergiansiirto on tärkeä ilmiö muun muassa erilaisissa biologisissa järjestelmissä. Esimerkiksi fotosynteesin ensimmäisessä vaiheessa pigmenttien keräämä valo siirtyy Försterin resonanssienergiansiirrolla klorofyllille.
Trump Tower

| Trump Tower |
| --- | --- |

Osoite:  725 Fifth Avenue  New York, NY 10022 Yhdysvallat
Koordinaatit:  40.7625°N, 73.9738°W
Rakennustyyppi:  pilvenpiirtäjä
Valmistumisvuosi:  1983
Omistaja:  Donald Trump
Haltija:  Trump Organization
Korkeus:  202 m
Kerrosluku:  58
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Trump Tower on New Yorkin Manhattanilla osoitteessa 725 Fifth Avenue sijaitseva, Donald Trumpin rakennuttama 58-kerroksinen pilvenpiirtäjä. Rakennus on 202 metriä korkea. Pilvenpiirtäjä toimii Trumpin yrityksen, Trump Organizationin, pääkonttorina. Rakennuksen omistaa Donald Trump. Sen kattohuoneisto on hänen henkilökohtaisessa käytössään.
Rakentaminen aloitettiin vuonna 1979 ja avajaisia vietettiin marraskuussa 1983. Avajaisten aikaan rakennus oli Manhattanin korkein asuinrakennus. Rakennuksen ensimmäisissä kerroksissa on vesiputous ja kauppakeskus. Ylemmissä kerroksissa on toimistotiloja sekä asuntoja. Rakennuksesta on tullut yksi New Yorkin käydyimmistä turistikohteista.
Trump Towerin valopiha.
Valopiha ylhäältä katsottuna.
Tornin pääsisäänkäynti.
Guccin liike Trump Towerissa.
Trump Towerin alimmat kerrokset.
Kello tornin edessä.
Aulan vesiputous.
Trump Towerin hissit.
Torsofuck

| Torsofuck> Tiedot |
| --- | --- |
Toiminnassa:  1995-2009–
Tyylilaji:  brutaali death metal, goregrind
Kotipaikka:  Suomi
Laulukieli:  englanti
Jäsenet:  Mikko Friberg, laulu   Antti Oinonen, kitara  
Levy-yhtiö:  Goregiastic Records, 2004–  
Aiheesta muualla
MySpace-sivusto
Infobox OKNimi-testi OK: 
Torsofuck on suomalainen brutaali death metal ja goregrindia soittava yhtye, joka perustettiin vuonna 1995 Harjavallassa. Yhtye julkaisi ensilevynsä Erotic Diarrhea Fantasy vuonna 2004 ja on sen jälkeen keikkaillut Suomessa ja ulkomailla, muun muassa Itävallassa. Yhtye oli yksi Maryland Deathfest -underground-metallifestivaalin esiintyjistä vuonna 2008, ainoana suomalaisyhtyeenä.
Yhtyeessä vaikuttaa tai on vaikuttanut muusikoita alan yhtyeistä kuten Torture Killeristä, Demigodista, Archgoatista, Funeral Feastista ja Slugathorista.
Kokoonpano

Mikko Friberg – laulu (Perustaja)
Entiset jäsenet:
Antti Oinonen – kitara
Tuomas Karppinen – basso
Tuomo Latvala – rummut
Åke Andersson – kitara
Jarkko Rännäli – kitara
Jaazer – rummut
Tero – basso
Valtteri ”Mömmö” Salén – kitara
Hans – laulu
Jarkko Haapala – rummut, rumpuohjelmointi, kitara, basso
Diskografia

Erotic Diarrhea Fantasy (2004,  Goregiastic Records)
Disgusting Gore and Pathology / Polymorphisms to Severe Sepsis in Trauma (2003,  Bizarre Leprous Production)
High Level Cannibalistic Violence (1999)
Aiheesta muualla

Yhtyeen virallinen foorumi (englanniksi)
Torsofuck Myspacessa (englanniksi)
Encyclopaedia Metallumin Torsofuck-artikkeli (englanniksi)
Thomas Gore

Thomas Pryor Gore.
Thomas Pryor Gore (10. joulukuuta 1870 – 16. maaliskuuta 1949) oli Yhdysvaltain demokraattisen puolueen poliitikko. Hän syntyi Mississippissä, muutti vuonna 1901 Oklahomaan ja tuli sieltä valituksi Yhdysvaltain senaatin jäseneksi vuosina 1907–1921 ja 1931–1937.
Gore menetti 8-vuotiaana tapaturmaisesti näön toisesta silmästään. Myös hänen toisen silmänsä näkö alkoi heiketä, ja muutaman vuoden kuluttua hän oli täysin sokea. Poliittisen uransa jälkeen hän toimi Washington DC:ssä lakimiehenä, kunnes kuoli 78 vuoden iässä.
Thomas P. Gore eli vuodesta 1900 avioliitossa Nina Belle Kayn kanssa. Pari sai kaksi lasta: Nina Goren (1903–1978) ja Thomas Notley Goren (1910–). Hänen tyttärenpoikansa oli kirjailija Gore Vidal (1925–2012).
Paul D. Travis julkaisi vuonna 1967 Goren elämäkertateoksen Thomas P. Gore: Blind Senator from Oklahoma.
Taurus (raketti)

Taurus on Orbital Sciences Corporationin valmistama nelivaiheinen kiinteää ajoainetta käyttävä kantoraketti. Se perustuu saman valmistajan ilmasta laukaistavaan  Pegasus-rakettiin. Taurus pystyy kuljettamaan 1 350 kg hyötykuorman matalalle Maan kiertoradalle. Kantoraketin ensilento tapahtui vuonna 1994. Kantoraketin yhdeksästä sotilaallisesta ja kaupallisesta lennosta on kuusi onnistunut.
Kantoraketin rakettivaiheet

Kantoraketin ensimmäinen vaihe, Thiokolin valmistama Castor 120, perustuu LGM-118A Peacekeeper ICBM:n ensimmäiseen vaiheeseen. Vaiheet 2 ja 3 ovat Orion-50iä (kuten  Pegasus-1 mutta ilman siipiä tai vakaimia) ja vaihe 4 on Orion-38, kuten Pegasus-3.
Laukaisut

| Lennon  numero | Laukaistu | Kantoraketin tyyppi | Hyötykuorma | Kommentti |
| --- | --- | --- | --- | --- |
| 1 | 13. maaliskuuta 1994 | ARPA Taurus | STEP Mission 0 & DARPASAT | Onnistui |
| 2 | 10. helmikuuta 1998 | Kaupallinen Taurus, 92" hyötykuorman nokkakartio 63" kaksoishyötykuorman sovitus | GFO ja ORBCOMM (Satelliitit 11,12) | Onnistui |
| 3 | 3. lokakuuta 1998 | Yhdysvaltain ilmavoimien Taurus konfiguraatio, 63" nokkakartio, Peacekeeper vaihe 0 | Space Technology Experiment (STEX) National Reconnaissance Officelle (NRO) | Onnistui |
| 4 | 20. joulukuuta 1999 | Malli 2110, 63" nokkakartio, Castor 120 vaihe 0 | KOMPSAT ja ACRIMSAT | Onnistui |
| 5 | 12. maaliskuuta 2000 | Yhdysvaltain ilmavoimien Taurus konfiguraatio, 63" nokkakartio, Peacekeeper vaihe 0 | Multispectral Thermal Imager (MTI) | Onnistui |
| 6 | 21. syyskuuta 2001 | Malli 2110, 63" nokkakartio Castor 120 vaihe 0 | Orbview-4/QuickTOMS | Epäonnistui |
| 7 | 20. toukokuuta 2004 | Malli 3210, 92" nokkakartio, Castor 120 vaihe 0 | ROCSAT-2 | Onnistui |
| 8 | 24. helmikuuta 2009 | Malli 3110, 63" nokkakartio Castor 120 vaihe 0 | Orbiting Carbon Observatory  | Epäonnistui |
| 9 | 4. maaliskuuta 2011 | Malli 3110, 63" nokkakartio Castor 120 vaihe 0 | Glory, KySat-1, Hermes ja E1P | Epäonnistui |
Laukaisut > OCOn laukaisun epäonnistuminen

24. helmikuuta 2009 Taurus XL kantoraketti epäonnistui laukaisemaan 270 miljoonan dollarin Orbiting Carbon Observatoryn kiertoradalle. Laukaisu onnistui normaalisti kello 09:55 GMT Vandenberg Air Force Basesta, mutta lennon myöhäisemmässä vaiheessa saatu data viittasi siihen, että satelliittia lennon alkuvaiheissa suojaava ja kantoraketin ilmanvastusta vähentävä nokkakartio ("fairing") ei irtautunut myöhemmin kantoraketista. Nokkakartion huomattavan massan vuoksi kantoraketin 3. vaihe ei saavuttanut kiertorataan vaadittua nopeutta ja satelliitti putosi Eteläiseen jäämereen. 4. maaliskuuta 2011 Taurus XL:llä laukaistu Glory-ilmastosatelliitti tuhoutui samankaltaisessa onnettomuudessa.